CELEX: 32020R1497
Language: et
Date: 2020-10-15 00:00:00
Title: Komisjoni rakendusmäärus (EL) 2020/1497, 15. oktoober 2020, milles käsitletakse loa andmist Corynebacterium glutamicum KCCM 80184 ja Escherichia coli KCCM 80096 abil toodetud L-metioniini kasutamiseks kõikide loomaliikide söödalisandina (EMPs kohaldatav tekst)

16.10.2020   
               
               
                  ET
               
               
                  Euroopa Liidu Teataja
               
               
                  L 342/1
               
            
         KOMISJONI RAKENDUSMÄÄRUS (EL) 2020/1497,
         15. oktoober 2020,
         milles käsitletakse loa andmist Corynebacterium glutamicum KCCM 80 184 ja Escherichia coli KCCM 80 096 abil toodetud L-metioniini kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue.
                  
               
                     (2)
                  
                  
                     Vastavalt määruse (EÜ) nr 1831/2003 artiklile 7 on esitatud loataotlus Corynebacterium glutamicum KCCM 80 184 ja Escherichia coli KCCM 80 096 abil toodetud L-metioniini kasutamiseks söödalisandina kõikide loomaliikide söödas. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
                  
               
                     (3)
                  
                  
                     Taotluses käsitletakse Corynebacterium glutamicum KCCM 80 184 ja Escherichia coli KCCM 80 096 abil toodetud L-metioniini kasutamise lubamist söödalisandina kõikide loomaliikide puhul ning selle liigitamist söödalisandite kategooriasse „toitainelised lisandid“.
                  
               
                     (4)
                  
                  
                     Euroopa Toiduohutusamet (edaspidi „amet“) jõudis oma 12. novembri 2019. aasta arvamuses (2) järeldusele, et kavandatud kasutustingimuste juures ei avalda Corynebacterium glutamicum KCCM 80 184 ja Escherichia coli KCCM 80 096 abil toodetud L-metioniin kahjulikku mõju loomade ja inimeste tervisele ega keskkonnale.
                  
               
                     (5)
                  
                  
                     Samuti jõudis amet järeldusele, et Corynebacterium glutamicum KCCM 80 184 ja Escherichia coli KCCM 80 096 abil toodetud L-metioniin on kõikide loomade jaoks tõhus metioniiniallikas ning selleks, et saavutada mäletsejate puhul sama tõhusus kui mittemäletsejate puhul, tuleks söödalisandit kaitsta lagunemise eest vatsas.
                  
               
                     (6)
                  
                  
                     Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määrusega (EÜ) nr 1831/2003 asutatud referentlabori aruande söödas sisalduva kõnealuse söödalisandi analüüsimise meetodi kohta.
                  
               
                     (7)
                  
                  
                     Kõnealuse söödalisandi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse söödalisandi kasutamiseks vastavalt käesoleva määruse lisas esitatud tingimustele.
                  
               
                     (8)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud ainet, mis kuulub söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisandina loomasöödas vastavalt lisas esitatud tingimustele.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. oktoober 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal 2019; 17(12): 5917.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Sisaldus milligrammides 12 % niiskusesisaldusega täissööda kilogrammi kohta
                     
                  
                        
                           Kategooria: toitainelised lisandid. Funktsionaalrühm: aminohapped, nende soolad ja analoogid
                        
                     
                  
                        3c305
                     
                     
                        -
                     
                     
                        L-metioniin
                     
                     
                        
                           Söödalisandi koostis
                        
                        Pulber, mis sisaldab vähemalt 98,5 % L-metioniini ja mille niiskusesisaldus on kuni 0,5 %
                        ------------------
                        
                           Toimeaine kirjeldus
                        
                        L-metioniin, mis on saadud Corynebacterium glutamicum KCCM 80 184  ja Escherichia coli KCCM 80 096  abil kääritamise teel
                        Keemiline valem: C5H11NO2S
                        CASi number: 63–68-3
                        ------------------
                        
                           Analüüsimeetodid
                            (1)
                        
                        L-metioniini sisalduse määramine söödalisandis:
                        
                                    —
                                 
                                 
                                    Food Chemical Codex’i „L-methionine monograph“ (tuvastamine) ning
                                 
                              
                                    —
                                 
                                 
                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) – EN ISO 17 180  (kvantifitseerimine)
                                 
                              Metioniinisisalduse määramine eelsegus:
                        
                                    —
                                 
                                 
                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) – EN ISO 17 180  – ning
                                 
                              
                                    —
                                 
                                 
                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)
                                 
                              Metioniinisisalduse määramine segasöödas ja söödamaterjalis:
                        
                                    —
                                 
                                 
                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)
                                 
                              Metioniinisisalduse määramine vees:
                        
                                    —
                                 
                                 
                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)
                                 
                              
                     
                        Kõik loomaliigid
                     
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    L-metioniini võib turule lasta ja kasutada söödalisandina preparaadi kujul.
                                 
                              
                                    2.
                                 
                                 
                                    L-metioniini võib manustada joogiveega.
                                 
                              
                                    3.
                                 
                                 
                                    Söödalisandi ja eelsegude etiketil esitatakse järgmine teave:
                                    „L-metioniini lisamisel, eriti joogiveele, tuleb arvesse võtta kõikide asendamatute ja tinglikult asendamatute aminohapete olemasolu, et hoida ära tasakaalustamatust.“
                                 
                              
                     
                        
                           5.11.2030
                        
                     
                  
               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports